Den har samme 12-sylindrete bensinmotor som i fabrikkens første hybridbil Lamborghini Sián fra 2019, men snudd 180 grader for å passe med en bakmontert 8-trinns girkasse fra i Torino. I tillegg har den tre elektriske motorer montert både foran og bak og driver alle hjula. Batteriene står av plasshensyn på kant i midtkonsollet. Den har en monocoque i karbonfiber med 2,6 centimeter mer takhøyde enn forløperen Lamborghini Aventador, den veier rundt 190 færre kilo enn Aventador, men har like store dekk som Lamborghini Countach. Revuelto er utstyrt med koppholdere, og en bykjøremodus med 178 hestekrefter tilgjengelig. Navnet er spansk for opprør og eggerøre. Den ble lansert i Norge midt i juni 2023 da man åpnet den første butikken, og forøvrig feiret fabrikkens 60-års jubileum. Utsalgsprisen i Norge er estimert til omkring 7,5 millioner i 2023.